CELEX: 32012R0718
Language: lt
Date: 2012-08-07 00:00:00
Title: 2012 m. rugpjūčio 7 d. Komisijos įgyvendinimo reglamentas (ES) Nr. 718/2012, kuriuo 176-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

8.8.2012   
            
            
               LT
            
            
               Europos Sąjungos oficialusis leidinys
            
            
               L 211/1
            
         KOMISIJOS ĮGYVENDINIMO REGLAMENTAS (ES) Nr. 718/2012
   2012 m. rugpjūčio 7 d.
   kuriuo 176-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002 nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;
            
         
               (2)
            
            
               2012 m. liepos 26 d. Jungtinių Tautų Saugumo Tarybos Sankcijų komitetas nusprendė pašalinti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo;
            
         
               (3)
            
            
               todėl Reglamento (EB) Nr. 881/2002 I priedas turėtų būti atitinkamai atnaujintas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 7 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Fiziniai asmenys“ išbraukiamas šis įrašas:
      
         „Bekkay Harrach (alias a) Abu Talha al Maghrabi, b) al Hafidh Abu Talha der Deutsche („al Hafidh Abu Talha vokietis“)). Gimimo data: 1977 m. rugsėjo 4 d. Gimimo vieta: Berkanas, Marokas. Pilietybė: Vokietijos. Paso Nr. 5208116575 (Vokietijos pasas, išduotas Bonoje, Vokietija, galioja iki 2013 m. rugsėjo 7 d.). Nacionaliniai identifikavimo Nr.: a) 5209243072 (German Bundespersonalausweis (nacionalinė asmens tapatybės kortelė), išduota Bonoje, Vokietija, galioja iki 2013 m. rugsėjo 7 d., b) J17001W6Z12 (Vokietijos vairuotojo pažymėjimas, išduotas Bonoje, Vokietija). Įtraukimo į sąrašą pagal 2a straipsnio 4 dalies b punktą data – 2009 m. gegužės 27 d. Kita informacija: manoma, kad 2009 m. balandžio mėn. yra Afganistano ir (arba) Pakistano pasienio teritorijoje.“